ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΤΗΣ ΕΦΑΡΜΟΓΗΣ ΤΗΣ ΙΑΤΡΙΚΩΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ ΝΟΜΟΥΣ ΤΟΥ 2015 ΕΩΣ 2018

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |
| Συνοπτικόςτίτλος.69(I) του 2015194(I) του 201592(I) του 2016113(I) του 2018. | 1. Ο παρών Νόμος θα αναφέρεται ως ο περί της Εφαρμογής της Ιατρικώς Υποβοηθούμενης Αναπαραγωγής (Τροποποιητικός) Νόμος του 2023 και θα διαβάζεται μαζί με τους περί της Εφαρμογής της Ιατρικώς Υποβοηθούμενης Αναπαραγωγής Νόμους του 2015 έως 2018 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Εφαρμογής της Ιατρικώς Υποβοηθούμενης Αναπαραγωγής Νόμοι του 2015 έως 2023. |
|  |
| Τροποποίησητου άρθρου 2του βασικούνόμου. | 2. Το άρθρο 2 του βασικού νόμου τροποποιείται ως ακολούθως: |
|  |
|  | (α) | Με την προσθήκη, στην κατάλληλη αλφαβητική σειρά, του ακόλουθου νέου όρου και του ορισμού αυτού: |
|  |
|  |  | «“διαφήμιση” σημαίνει κάθε ενέργεια που αποβλέπει στη διάδοση πληροφοριών για εμπορικούς σκοπούς·»· |
|  |
|  | (β) | με την προσθήκη στον ορισμό του όρου «παρένθετη μητρότητα», αμέσως μετά τη λέξη «ζευγαριού» (τέταρτη γραμμή), της φράσης «ή μονήρους γυναίκας» και την αντικατάσταση των λέξεων «το οποίο» (τέταρτη γραμμή), με τη λέξη «που»· και |
|  |
|  | (γ) | με την αντικατάσταση του όρου «προεμφυτευτική γενετική διάγνωση», με τον όρο «προεμφυτευτικός γενετικός έλεγχος». |
|  |
| Τροποποίησητου άρθρου 5του βασικούνόμου. | 3. Το άρθρο 5 του βασικού νόμου τροποποιείται ως ακολούθως: |
|  |
|  | (α) | Με τη διαγραφή στο εδάφιο (8) της φράσης «με δυνατότητα ανανέωσης για μία ακόμα θητεία» (πρώτη και δεύτερη γραμμή)· και |
|  |
|  | (β) | με την αντικατάσταση του εδαφίου (9), με το ακόλουθο εδάφιο: |
|  |
|  |  | «(9) Πρόσωπα τα οποία υπηρέτησαν ως μέλη του Συμβουλίου στο παρελθόν δύνανται να επαναδιορισθούν.». |
|  |
| Τροποποίησητου άρθρου 10του βασικούνόμου. | 4. Το άρθρο 10 του βασικού νόμου τροποποιείται με την προσθήκη, αμέσως μετά το εδάφιο (7), του ακόλουθου νέου εδαφίου: |
|  |
|  |  | «(8) Για την αρχική αξιολόγηση συμβάσεων το Συμβούλιο δύναται να διορίζει επιτροπή η οποία απαρτίζεται από τουλάχιστον τρία (3) μέλη του Συμβουλίου, περιλαμβανομένου του Προέδρου ή/και Αντιπρόεδρου, η οποία αξιολογεί και υποβάλλει την εισήγησή της στο Συμβούλιο για τη λήψη τελικής απόφασης.». |
|  |
| Τροποποίηση του άρθρου 11 του βασικού νόμου. | 5. Η παράγραφος (η) του εδαφίου (1) του άρθρου 11 του βασικού νόμου τροποποιείται με την αντικατάσταση της φράσης «τόσο το ενδιαφερόμενο ζευγάρι όσο», με τη φράση «το ενδιαφερόμενο ζευγάρι, η μονήρης γυναίκα». |
|  |
| Τροποποίησητου άρθρου 12 του βασικού νόμου. | 6. Το άρθρο 12 του βασικού νόμου τροποποιείται ως ακολούθως: |
|  |
| 125(Ι) του 201826(Ι) του 2022. | (α) | Με την αντικατάσταση στο εδάφιο (1) της φράσης «περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου,» (πρώτη και δεύτερη γραμμή), με τη φράση «περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου,»· |
|  |
|  | (β) | με την αντικατάσταση στο εδάφιο (2) της φράσης «περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου,» (πρώτη και δεύτερη γραμμή), με τη φράση «περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου,»· και |
|  |
|  | (γ) | με την αντικατάσταση του εδαφίου (4), με το ακόλουθο εδάφιο: |
|  |
|  |  | «(4) Η ενημέρωση του Συμβουλίου από τις Μ.Ι.Υ.Α. για τα δεδομένα που εισάγονται στα αρχεία και μητρώα που προβλέπονται στο εδάφιο (1) γίνεται ταυτόχρονα με την επικαιροποίηση των αρχείων και μητρώων των Μ.Ι.Υ.Α.». |
|  |
| Τροποποίησητου άρθρου 13του βασικούνόμου. | 7. Το άρθρο 13 του βασικού νόμου τροποποιείται με την προσθήκη, αμέσως μετά το εδάφιο (1), του ακόλουθου νέου εδαφίου: |
|  |
|  |  | «(1Α)(α) | Για την αρχική αξιολόγηση υποψήφιων μελών του προσωπικού του Συμβουλίου, το Συμβούλιο δύναται να διορίζει επιτροπή η οποία απαρτίζεται από τουλάχιστον τρία (3) μέλη του Συμβουλίου, περιλαμβανομένου του Προέδρου ή/και του Αντιπρόεδρου. |
|  |
|  |  |  (β) | Η επιτροπή αξιολογεί τα υποψήφια πρόσωπα και παρουσιάζει την εισήγησή της στο Συμβούλιο για τη λήψη τελικής απόφασης.». |
|  |
| Τροποποίησητου άρθρου 16του βασικούνόμου. | 8. Το άρθρο 16 του βασικού νόμου τροποποιείται με την προσθήκη στην επιφύλαξη του εδαφίου (6), αμέσως μετά τη λέξη «ζευγάρι» (πρώτη γραμμή), των λέξεων «ή η μονήρης γυναίκα» και, αμέσως μετά τη λέξη «ζευγαριού» (τρίτη γραμμή), της φράσης «ή της μονήρους γυναίκας». |
|  |
| Τροποποίηση του άρθρου 18 του βασικού νόμου. | 9. Το άρθρο 18 του βασικού νόμου τροποποιείται με την προσθήκη στην παράγραφο (β) του εδαφίου (1), αμέσως μετά τη λέξη «ζευγαριού» (πρώτη γραμμή), της φράσης «ή μονήρους γυναίκας». |
|  |
| Αντικατάστασητου άρθρου 19του βασικούνόμου. | 10. Το άρθρο 19 του βασικού νόμου αντικαθίσταται από το ακόλουθο άρθρο: |
|  |
|  | «Προεμφυτευτικός γενετικός έλεγχος. | 19.-(1) O προεμφυτευτικός γενετικός έλεγχος διενεργείται μόνο κατ’ επιλογήν του ενδιαφερόμενου ζευγαριού ή της μονήρους γυναίκας, εφόσον προηγηθεί η απαιτούμενη μη καθοδηγούμενη γενετική συμβουλευτική και με την έγγραφη συγκατάθεση είτε του ζευγαριού είτε της μονήρους γυναίκας, στην οποία αναγράφεται ότι η πραγματοποίηση της συγκεκριμένης ιατρικής πράξης διενεργείται με αποκλειστικό σκοπό να διαγνωσθεί εάν το έμβρυο είναι φορέας γενετικών ανωμαλιών, και αποσκοπεί μόνο στο να αποτραπεί η γέννηση νοσούντος τέκνου. |
|  |
|  |  |  (2) Μ.Ι.Υ.Α. η οποία προβαίνει σε προεμφυτευτικό γενετικό έλεγχο διαθέτει την αναγκαία τεχνογνωσία και τον απαιτούμενο εξοπλισμό ή συνεργάζεται με αντίστοιχη μονάδα ή εργαστήριο, το οποίο πληροί τις προϋποθέσεις που διέπουν τη λειτουργία του. |
|  |
|  |  |  (3) Πληροφορίες που προήλθαν από τον προεμφυτευτικό γενετικό έλεγχο των εμβρύων για επιλογή φύλου, δεν τυγχάνουν χρήσης από Μ.Ι.Υ.Α. εκτός από τις περιπτώσεις κατά τις οποίες με την επιλογή φύλου αποφεύγεται σοβαρή κληρονομική νόσος που σχετίζεται με το φύλο. |
|  |
|  |  |  (4) Ανεξαρτήτως των διατάξεων του εδαφίου (3), Μ.Ι.Υ.Α. δύναται να χρησιμοποιεί πληροφορίες που προήλθαν από τον προεμφυτευτικό γενετικό έλεγχο των εμβρύων με σκοπό τη θεραπεία άλλων τέκνων, υπό την προϋπόθεση ότι θα εξασφαλίσει εκ των προτέρων τη γραπτή έγκριση του Συμβουλίου. |
|  |
|  |  |  (5) Πρόσωπο το οποίο προβαίνει σε προεμφυτευτικό γενετικό έλεγχο κατά παράβαση των διατάξεων του παρόντος άρθρου είναι ένοχο αδικήματος και, σε περίπτωση καταδίκης του, υπόκειται σε χρηματική ποινή που δεν υπερβαίνει τις εκατό χιλιάδες ευρώ (€100.000). |
|  |
|  |  |  (6) Σε περίπτωση κατά την οποία το Συμβούλιο διαπιστώσει ότι Μ.Ι.Υ.Α. διενεργεί προεμφυτευτικό γενετικό έλεγχο κατά παράβαση των διατάξεων του παρόντος άρθρου, επιβάλλει στη Μ.Ι.Υ.Α. διοικητικό πρόστιμο που δεν υπερβαίνει τις εκατόν χιλιάδες ευρώ (€100.000) και αναστέλλει την άδεια λειτουργίας της για ένα (1) χρόνο και σε περίπτωση διαπίστωσης δεύτερης παράβασης, το Συμβούλιο επιβάλλει οριστική ανάκληση της άδειας λειτουργίας της.». |
|  |
| Τροποποίησητου άρθρου 21του βασικούνόμου. | 11. Το άρθρο 21 του βασικού νόμου τροποποιείται ως ακολούθως: |
|  |
|  | (α) | Με την αντικατάσταση του εδαφίου (2) και της επιφύλαξης αυτού, με το ακόλουθο εδάφιο: |
|  |
|  |  | «(2) Ως ανώτερο όριο ηλικίας φυσικής ικανότητας αναπαραγωγής γυναίκας που υποβάλλεται σε Ι.Υ.Α. θεωρείται το πεντηκοστό τρίτο (53) έτος της ηλικίας της.»· και |
|  |
|  | (β) | με την αντικατάσταση του εδαφίου (5), με το ακόλουθο εδάφιο: |
|  |
|  |  | «(5)(α) | Μονήρης γυναίκα δύναται να αιτείται από Μ.Ι.Υ.Α. την εφαρμογή μεθόδου υποβοηθούμενης αναπαραγωγής, υποβάλλοντας αίτηση η οποία καθορίζεται από το Συμβούλιο σύμφωνα με τις διατάξεις του άρθρου 52. |
|  |
|  |  |  (β) | Η Μ.Ι.Υ.Α. εκδίδει πιστοποιητικό στο οποίο αναφέρεται κατά πόσο η μονήρης γυναίκα η οποία υποβάλλει αίτηση δυνάμει της παραγράφου (α) είναι η τεκμαιρόμενη ή η παρένθετη μητέρα και τηρεί αντίγραφο του εν λόγω πιστοποιητικού σε σχετικό αρχείο.». |
|  |
| Τροποποίησητου άρθρου 22του βασικούνόμου. | 12. Το άρθρο 22 του βασικού νόμου τροποποιείται ως ακολούθως: |
|  |
|  | (α) | Με την προσθήκη στο εδάφιο (1), αμέσως μετά τη λέξη «ζευγαριού» (πέμπτη γραμμή), της φράσης «ή της μονήρους γυναίκας»· |
|  |
|  | (β) | με την προσθήκη στην παράγραφο (β) του εδαφίου (2), αμέσως μετά τις λέξεις «Το ζευγάρι» (πρώτη γραμμή), της φράσης «ή η μονήρης γυναίκα»· |
|  |
|  | (γ) | με την προσθήκη στο εδάφιο (3), αμέσως μετά τις λέξεις «Το ζευγάρι» (πρώτη γραμμή), των λέξεων «ή η μονήρης γυναίκα»· |
|  |
|  | (δ) | με την αντικατάσταση στο εδάφιο (4) της λέξης «Πρόσωπο» (πρώτη γραμμή), με τη φράση «Το ζευγάρι ή η μονήρης γυναίκα»· και |
|  |
|  | (ε) | με την προσθήκη, αμέσως μετά το εδάφιο (7), των ακόλουθων νέων εδαφίων: |
|  |
|  |  | «(8) Γυναίκα δύναται να κυοφορήσει ως παρένθετη μητέρα έως και δύο (2) φορές, δεδομένου ότι έκαστος κύκλος κύησης οδηγεί στη γέννα, ανεξαρτήτως του αριθμού κυήσεων που πραγματοποιεί για απόκτηση δικού της τέκνου. |
|  |  |  |
|  |  |  (9) Γυναίκα δύναται να κυοφορήσει ως παρένθετη μητέρα, υπό την προϋπόθεση ότι έχει προηγουμένως αποκτήσει τουλάχιστον ένα (1) δικό της τέκνο.». |
|  |
| Τροποποίηση του άρθρου 23του βασικούνόμου. | 13. Το άρθρο 23 του βασικού νόμου τροποποιείται ως ακολούθως: |
|  |  |
|  |  (α) | Με την προσθήκη στο εδάφιο (1), αμέσως μετά τις λέξεις «Το ζευγάρι» (πρώτη γραμμή), της φράσης «ή η μονήρης γυναίκα» και τη διαγραφή των λέξεων «, το οποίο» (πρώτη γραμμή)· |
|  |
|  |  (β) | με την προσθήκη στο εδάφιο (3), αμέσως μετά τις λέξεις «το ζευγάρι» (πρώτη γραμμή), των λέξεων «ή η μονήρης γυναίκα»· |
|  |
|  |  (γ) | με προσθήκη στην επιφύλαξη της παραγράφου (ε) του εδαφίου (3), αμέσως μετά τις λέξεις «του ζευγαριού» (τρίτη γραμμή), των λέξεων «ή της μονήρους γυναίκας»· |
|  |
|  |  (δ) | με την προσθήκη στην παράγραφο (στ) του εδαφίου (3), αμέσως μετά τις λέξεις «του ζευγαριού» (δεύτερη γραμμή), των λέξεων «ή της μονήρους γυναίκας» και την προσθήκη, αμέσως μετά τις λέξεις «το ζευγάρι» (τρίτη γραμμή), των λέξεων «ή η μονήρης γυναίκα»· |
|  |
|  |  (ε) | με την προσθήκη στην παράγραφο (ζ) του εδαφίου (3), αμέσως μετά τις λέξεις «το ζευγάρι» (δεύτερη γραμμή), των λέξεων «ή τη μονήρη γυναίκα»· και |
|  |  |  |
|  | (στ) | με την τροποποίηση της παραγράφου (η) του εδαφίου (3) ως ακολούθως: |
|  |
|  |  | (i) | Με την αντικατάσταση από αυτή της φράσης «τόσο το ζευγάρι όσο» (πρώτη γραμμή) με τη φράση «το ζευγάρι ή η μονήρης γυναίκα», τη διαγραφή της τελείας, αμέσως μετά τη λέξη «Νόμο» (τέταρτη γραμμή) και την προσθήκη, αμέσως μετά, της φράσης «, και για το σκοπό αυτό προσκομίζουν στο Συμβούλιο πιστοποιητικό που εκδίδεται σύμφωνα με τις διατάξεις του άρθρου 22 του εν λόγω Νόμου.»· και |
|  |  | (ii) | με τη διαγραφή από αυτή της φράσης «Για τους σκοπούς της παρούσας παραγράφου, το ζευγάρι και η γυναίκα που προτίθεται να κυοφορήσει το παιδί προσκομίζουν στο Συμβούλιο πιστοποιητικό που εκδίδεται σύμφωνα με τις διατάξεις του άρθρου 22 του πιο πάνω Νόμου.» (πέμπτη έως έβδομη γραμμή). |
|  |
| Τροποποίηση του άρθρου 24του βασικούνόμου. | 14. Το άρθρο 24 του βασικού νόμου τροποποιείται με την προσθήκη στο εδάφιο (1), αμέσως μετά τις λέξεις «του ζευγαριού» (πρώτη και δεύτερη γραμμή), των λέξεων «ή της μονήρους γυναίκας» και την προσθήκη, αμέσως μετά τις λέξεις «το ζευγάρι» (τρίτη γραμμή), των λέξεων «ή η μονήρης γυναίκα». |
|  |
| Τροποποίηση του άρθρου 25του βασικούνόμου. | 15. Το άρθρο 25 του βασικού νόμου τροποποιείται ως ακολούθως: |
|  |
|  |  (α) | Με τη διαγραφή στο τέλος του πλαγιότιτλου αυτού του σημείου της τελείας και την προσθήκη, αμέσως μετά, των λέξεων «ή μονήρους γυναίκας.»· |
|  |
|  |  (β) | με την προσθήκη στο εδάφιο (1), αμέσως μετά τη λέξη «ζευγαριού» (τέταρτη γραμμή), των λέξεων «ή της μονήρους γυναίκας»· |
|  |
|  |  (γ) | με τη διαγραφή στο τέλος της παραγράφου (β) του εδαφίου (2) του σημείου της άνω τελείας και την προσθήκη, αμέσως μετά, της φράσης «ή στη μονήρη γυναίκα με την οποία συνήψε τη συμφωνία·»· |
|  |
|  |  (δ) | με την αντικατάσταση της παραγράφου (γ) του εδαφίου (2), με την ακόλουθη παράγραφο: |
|  |
|  |  | «(γ) το ζευγάρι που υπέγραψε τη συμφωνία είναι οι γονείς του παιδιού και σε περίπτωση κατά την οποία τη συμφωνία υπέγραψε η μονήρης γυναίκα, είναι η γονέας του παιδιού, από τον χρόνο της δημιουργίας του και της εμφύτευσής του στη μήτρα·»· |
|  |
|  |  (ε) | με την προσθήκη στην παράγραφο (δ) του εδαφίου (2), αμέσως μετά τις λέξεις «το ζευγάρι» (τρίτη γραμμή), των λέξεων «ή η μονήρης γυναίκα»· |
|  |
|  |  (στ) | με την προσθήκη στην παράγραφο (ε) του εδαφίου (2), αμέσως μετά τις λέξεις «το ζευγάρι» (δεύτερη γραμμή), των λέξεων «ή η μονήρης γυναίκα»· |
|  |
|  |  (ζ) | με την αντικατάσταση στο τέλος της παραγράφου (στ) του εδαφίου (2), του σημείου της τελείας, με το σημείο του κόμματος και την προσθήκη, αμέσως μετά, της φράσης «εκτός εάν εξαιρετικοί ιατρικοί λόγοι και στη βάση ιατρικής βεβαίωσης επιβάλλουν τη διαμονή της στη Δημοκρατία.»· και |
|  |
|  |  (η) | με την προσθήκη στο εδάφιο (4), αμέσως μετά τη φράση «οι δύο γονείς αποβιώσουν» (πρώτη γραμμή), της φράσης «ή η μονήρης γυναίκα αποβιώσει». |
|  |
| Τροποποίηση του άρθρου 27του βασικούνόμου. | 16. Το άρθρο 27 του βασικού νόμου τροποποιείται ως ακολούθως: |
|  |
|  | (α) | Με τη διαγραφή στο τέλος του πλαγιότιτλου αυτού του σημείου της τελείας και την προσθήκη, αμέσως μετά, της φράσης «και ανεύρεσης δοτών ή παρένθετων μητέρων.»· |
|  |
|  | (β) | με την προσθήκη, αμέσως μετά το εδάφιο (3), των ακόλουθων νέων εδαφίων: |
|  |
|  |  | «(3Α) Η διαφήμιση για την ανεύρεση δοτών και/ή παρένθετων μητέρων απαγορεύεται. |
|  |
|  |  | (3Β) Η ενημέρωση για την ανεύρεση δοτών και/ή παρένθετων μητέρων επιτρέπεται- |
|  |
|  |  |  |  Κεφ. 250.30 του 195930 του 196153 του 196179 του 1968114 του 196814 του 197418 του 197972 του 199166(Ι) του 1995112(Ι) του 1996102(Ι) του 200424(Ι) του 2009162(Ι) του 201173(Ι) του 2013171(Ι) του 2013125(Ι) του2017190(Ι) του 2021.16 του 19674 του 197028 του 197632 του 197790 του 198550 του 1987208(I) του 200269(Ι) του 2011180(Ι) του 201123(I) του 201272(Ι) του 2013.Επίσημη Εφημερίδα,ΠαράρτημαΤρίτο (Ι):29.03.91.Επίσημη Εφημερίδα,ΠαράρτημαΤρίτο (Ι):18.05.73. | (i) | μόνο από τις αδειοδοτημένες Μ.Ι.Υ.Α. ή/και από το Συμβούλιο ή/και από ίδρυμα ιστών, με βάση τον περί Εγγραφής Ιατρών Νόμο, τον περί Ιατρών (Σύλλογοι, Πειθαρχία και Ταμείον Συντάξεων) Νόμο, τους περί Ιατρικής Επαγγελματικής Δεοντολογίας Κανονισμούς, καθώς και τους περί την Λειτουργίαν του Παγκύπριου Ιατρικού Συλλόγου και του Συμβουλίου Ιατρικού Σώματος Κανονισμούς· |
|  |  |  |  | (ii) | εφόσον δεν αναφέρεται στην πιθανότητα χρηματικού κέρδους, εκτός από την προβλεπόμενη στον παρόντα Νόμο αποζημίωση: |
|  |
|  |  |  |  |  |  Νοείται ότι, μέχρι το στάδιο ανεύρεσης δοτών και/ή παρένθετων μητέρων, o διευθυντής της Μ.Ι.Υ.Α. και/ή του ιδρύματος ιστών επιβλέπει και διασφαλίζει ότι κανένα άλλο οικονομικό όφελος, εκτός από τη νόμιμη αποζημίωση, δεν δίδεται στον δότη και/ή στην παρένθετη μητέρα από άλλον ενδιάμεσο πράκτορα∙ |
|  |
|  |  | (3Γ) Το Συμβούλιο εκδίδει σχετικό έντυπο για τη δωρεά γενετικού υλικού από δότες και/ή την παρένθετη μητρότητα ή για άλλο σχετικό θέμα, το οποίο θα χρησιμοποιείται για ενημέρωση και θα εφαρμόζεται από τις Μ.Ι.Υ.Α.». |
|  |
| Τροποποίηση του άρθρου 28του βασικούνόμου. | 17. Το άρθρο 28 του βασικού νόμου τροποποιείται με την αντικατάσταση του εδαφίου (1), με το ακόλουθο εδάφιο: |
|  |
|  |  | «(1) Ο αριθμός των εμβρύων τα οποία δύναται να μεταφερθούν στην ενδομήτρια κοιλότητα σε περίπτωση εξωσωματικής γονιμοποίησης είναι ο ακόλουθος: |
|  |
|  |  | (α) | Ένα (1) έμβρυο για γυναίκες ηλικίας κάτω των τριάντα εννέα (39) ετών για τους πρώτους δύο (2) κύκλους και δύο (2) έμβρυα για κάθε επόμενο κύκλο∙ και |
|  |
|  |  | (β) | έως δύο (2) έμβρυα για γυναίκες ηλικίας τριάντα εννέα (39) ετών και άνω.». |
|  |
| Τροποποίηση του άρθρου 29του βασικούνόμου. | 18. Το άρθρο 29 του βασικού νόμου τροποποιείται ως ακολούθως: |
|  |
|  | (α) | Με την αντικατάσταση του εδαφίου (8), με το ακόλουθο εδάφιο: |
|  |
|  |  | «(8) Στην περίπτωση ζευγαριού, η χρήση κρυοσυντηρημένων εμβρύων επιτρέπεται για περίοδο από έξι (6) μέχρι δεκαοκτώ (18) μήνες μετά τον θάνατο ενός εκ των δύο συζύγων, νοουμένου ότι- |
|  |
|  |  | (α) υπάρχει γραπτή συγκατάθεση του συζύγου που απεβίωσε, η οποία είχε δοθεί πριν από τον θάνατό του∙ και |
|  |
|  |  | (β) λαμβάνεται σχετική έγκριση από το Συμβούλιο.»· και |
|  |
|  | (β) | με την προσθήκη, αμέσως μετά το εδάφιο (8), του ακόλουθου νέου εδαφίου: |
|  |
|  |  | «(8Α) Η μεταθανάτια χρήση γαμετών απαγορεύεται.». |
|   |
| Τροποποίηση του άρθρου 31του βασικούνόμου. | 19. Το άρθρο 31 του βασικού νόμου τροποποιείται ως ακολούθως: |
|  |
|  | (α) | Με την αντικατάσταση του εδαφίου (1), με το ακόλουθο εδάφιο: |
|  |
|  |  | 187(I) του 2007146(I) του 20148(I) του 2017. | «(1) Τηρουμένων των διατάξεων του περί Προτύπων Ποιότητας και Ασφάλειας (Δωρεά, Προμήθεια, Έλεγχος, Επεξεργασία, Συντήρηση, Αποθήκευση και Διανομή) Ανθρωπίνων Ιστών, Κυττάρων και Παράγωγων Προϊόντων Νόμου, το ζευγάρι ή η μονήρης γυναίκα που προσφεύγουν σε Ι.Υ.Α., αφού ενημερωθούν πλήρως για τις νομικές και κοινωνικές συνέπειες σε σχέση με τη διαχείριση πλεοναζόντων εμβρύων, δηλώνουν από κοινού ως ζευγάρι ή ατομικά ως μονήρης γυναίκα, ενυπόγραφα στον ιατρό ή τον υπεύθυνο της Μ.Ι.Υ.Α. πριν από την έναρξη της σχετικής διαδικασίας, κατά πόσο επιθυμούν τα κρυοσυντηρημένα έμβρυα που δεν θα χρησιμεύσουν για τεκνοποίηση, μετά την πάροδο του μέγιστου χρόνου κρυοσυντήρησης που θα συμφωνηθεί, σύμφωνα με το άρθρο 29- |
|  |
|  |  |  | (α) | να καταστραφούν· ή |
|  |
|  |  |  | (β) | να γίνουν δωρεά στο εξωτερικό χωρίς καμία ανταλλαγή: |
|  |
|  |  |  Νοείται ότι, το Συμβούλιο δύναται να προβεί στην προβλεπόμενη στις παραγράφους (α) και (β) διαχείριση των εμβρύων σε περίπτωση κατά την οποία- |
|  |
|  |  | (α) | το ζευγάρι ή η μονήρης γυναίκα δεν τηρεί το Συμβόλαιο ή τους όρους που έχει συμφωνήσει με τη Μ.Ι.Υ.Α. για τα έμβρυα· ή |
|  |
|  |  | (β) | το ζευγάρι ή η μονήρης γυναίκα δεν συμμορφώνεται με τις οικονομικές του υποχρεώσεις προς τη Μ.Ι.Υ.Α. στο χρονικό διάστημα των έξι (6) μηνών μετά τη λήξη της περιόδου κρυοσυντήρησής τους.»· και |
|  |
|  | (β) | με την αντικατάσταση στην επιφύλαξη του εδαφίου (2) της φράσης «τη διάθεση για έρευνα ή την καταστροφή των εμβρύων» (δεύτερη γραμμή), με τη φράση «τη διάθεσή τους, σύμφωνα με τις παραγράφους (α) και (β) του εδαφίου (1)». |
|  |
| Τροποποίηση του άρθρου 33του βασικούνόμου. | 20. Το άρθρο 33 του βασικού νόμου τροποποιείται ως ακολούθως: |
|  |
|  | (α) | Με την προσθήκη στην παράγραφο (α) του εδαφίου (1), αμέσως μετά τις λέξεις «στο ζευγάρι» (δεύτερη γραμμή), των λέξεων «ή στη μονήρη γυναίκα»· |
|  |
|  | (β) | με την αντικατάσταση στο τέλος της παραγράφου (β) του εδαφίου (1) του σημείου της τελείας, με το σημείο της άνω και κάτω τελείας και την προσθήκη, αμέσως μετά, της ακόλουθης επιφύλαξης: |
|  |
|  |  |  «Νοείται ότι, στις περιπτώσεις κατά τις οποίες οι γαμέτες αποστέλλονται σε ίδρυμα ιστών ή Μ.Ι.Υ.Α. εκτός της Δημοκρατίας, η ταυτότητα και άλλες προσωπικές πληροφορίες του δότη δύναται, τηρουμένων των διατάξεων του περί Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου και με την προηγούμενη έγγραφη ενημερωμένη συγκατάθεση του δότη, να γνωστοποιούνται στα πρόσωπα που επιθυμούν να αποκτήσουν τέκνο, στο ίδιο το τέκνο, στο ίδρυμα ιστών ή στη Μ.Ι.Υ.Α. που παραλαμβάνει τους γαμέτες ή/και σε οποιαδήποτε αρμόδια αρχή, με την προϋπόθεση ότι τέτοια γνωστοποίηση απαιτείται ή επιτρέπεται από τους νόμους της χώρας της συνήθους διαμονής τέτοιων προσώπων ή της χώρας στην οποία εξάγονται οι γαμέτες.»· |
|  |  |  |
|  | (γ) | με την προσθήκη στο εδάφιο (2), αμέσως μετά τις λέξεις «του Συμβουλίου» (πέμπτη γραμμή), της φράσης «, πριν από την ηλικία των δεκαοκτώ (18) ετών»∙ |
|  |
|  | (δ) | με την προσθήκη, αμέσως μετά το εδάφιο (2), του ακόλουθου νέου εδαφίου: |
|  |
|  |  | «(2Α)(α) | Ανεξαρτήτως των διατάξεων των εδαφίων (1) και (2), Μ.Ι.Υ.Α. δύναται να γνωστοποιεί σε τέκνο, το οποίο έχει συμπληρώσει το 18ο έτος της ηλικίας του, την ταυτότητα του δότη ή του ζευγαριού που έχει προσφέρει τους γαμέτες ή τα έμβρυα, κατόπιν αίτησης που υποβάλλεται στη Μ.Ι.Υ.Α. από το εν λόγω τέκνο, στον τύπο που καθορίζεται από το Συμβούλιο δυνάμει του άρθρου 52. |
|  |
|  |  |  (β) | Η δυνάμει της παραγράφου (α) αποκάλυψη της ταυτότητας του δότη ή του ζευγαριού που έχει προσφέρει τους γαμέτες ή τα έμβρυα δεν δημιουργεί οποιαδήποτε δικαιώματα ή υποχρεώσεις για τον δότη προς το εν λόγω τέκνο ή προς το ζευγάρι ή προς τη μονήρη γυναίκα και αντιστρόφως·»· |
|  |
|  | (ε) | με την προσθήκη στο εδάφιο (12), αμέσως μετά τις λέξεις «Το ζευγάρι» (πρώτη γραμμή), της φράσης «ή η μονήρης γυναίκα»· και |
|  |
|  | (στ) | με την προσθήκη στο εδάφιο (13), αμέσως μετά τη λέξη «ζευγάρι» (δεύτερη γραμμή), της φράσης «ή η μονήρης γυναίκα». |
|  |
| Τροποποίηση του άρθρου 37 του βασικού νόμου. | 21. Το άρθρο 37 του βασικού νόμου τροποποιείται με την αντικατάσταση στο εδάφιο (4) της φράσης «του περί Επεξεργασίας Δεδομένων Προσωπικού Χαρακτήρα (Προστασία Ατόμου) Νόμου,» (πρώτη και δεύτερη γραμμή), με τη φράση «του περί Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου,». |

Αρ. Φακ.: 23.01.063.289-2022

ΕΠ/ΧΧΡ